Antoine Bovy

**Jean François Antoine Bovy**, nado en Xenebra o 14 de decembro de 1795 e finado na mesma cidade o 18 de setembro de 1877, foi un deseñador e gravador de medallas e de moedas suízo, naturalizado francés, coñecido por ser o creador das primeiras moedas de prata en francos suízos como unidade monetaria federal.

## Traxectoria 
A familia Bovy, orixinaria de Saint George, no cantón de Vaud, instalárase en Xenebra a finais do século XVIII. Jean François Antoine Bovy naceu nesa cidade o 14 de decembro de 1795, o maior dos cinco fillos de Carlotte Élisabeth de Choudens (1774-1837) e de Jean-Samuel Bovy (1763-1837), xoieiro e mecánico e director da Casa da Moeda de Xenebra.

Tres dos irmáns de Antoine foron tamén artistas: Marc-Louis Bovy (1805-1890), gravador e mecánico; Jules Bovy (1810-1844), pintor e gravador; e o pintor Henri-Daniel Bovy (1812-1862). Antoine comezou como aprendiz no taller profesional do seu pai, gravando punzóns. que era profesor na Escola Superior de Belas Artes. En 1830, levou a súa muller e os seus tres fillos pequenos á capital francesa, na que se instalou,

Nesa cidade intentou presentarse a un concurso para o deseño das novas moedas francesas mais, malia a sona que adquirira xa como artista, non lle foi posible, xa que non cumpría a condición de ser un cidadán francés. Este problema motivouno para se naturalizar como francés en 1835, como recoñecemento á excelencia da súa medalla conmemorativa da construción das liñas de ferrocarril francesas, —que lle deu clases de piano ao seu fillo Charles-Samuel—, a emperatriz consorte Uxía de Montijo (1870), e Charles Dupin (1868), ou conmemorando a inauguración de eventos diversos, como a inauguración do museo español no Louvre (1839) ou a do Palacio de Cristal da Exposición Universal de Londres de 1862.

[miniatura|esquerda|248x248px|Moeda de 2 [Franco suízo|francos (1850) da serie de Helvetia sedente, gravado por Bovy a partir dun deseño de Friedrich Fisch.]]

A partir de 1850, en asociación coa *Monnaie de Paris*, foi un dos gravadores dos cuños utilizados para a serie de moedas suízas de ½, 1, 2 e 5 francos, baseadas en deseños de Friedrich Fisch caracterizados pola figura alegórica nacional de Helvetia sedente nos seus anversos. Logo encomendóuselle tamén o gravado dunha segunda serie en 1873, a partir de deseños de Albert Walch, coa representación de Helvetia en pé, que continúa en uso no século XXI —agás a moeda de 5 francos—, o que converte estes deseños nuns dos máis antigos en circulación.

[miniatura|esquerda|Moeda de 2 francos de [1995, que reproduce aínda o gravado de Bovy para a serie de Helvetia en pé.|248x248px]]

Antoine Bovy pasaba todos os veráns en Xenebra e, logo do pasamento da súa esposa en 1864, decidiu deixar París e instalarse alí en 1873.

En 1877, Bovi instalouse na casa dunha das súas dúas fillas, próxima a un lago en Rives de Prégny, Xenebra, para pasar alí a final do verán. Alí a súa saúde comezou a debilitarse, ata que  faleceu o día 18 de setembro. O seu corpo foi soterrado no cemiterio de Pregny.

En 1875, Gustave Courbet pintou un retrato seu, que hoxe está nunha colección privada.

Ficheiro:Louis-Philippe and Building of the French Railways MET 252367.jpg|Medalla de Luís Filipe (1842), conmemorativa dos ferrocarrís franceses.
Ficheiro:Louis-Philippe and Building of the French Railways MET 252368.jpg|Reverso da anterior.
Ficheiro:Crystal Palace Exhibition MET SF2002 399 8 img1.jpg|Medalla de Vitoria do Reino Unido (1862), conmemorativa da Exposición Universal de Londres.
Ficheiro:Crystal Palace Exhibition MET SF2002 399 8 img2.jpg|Reverso da anterior.
Ficheiro:Essai pour la pièce de 20 francs de la Deuxième République, 1848, NM202.jpg|Proba non adoptada de20 francos de Francia (1848).
Ficheiro:StansThaler2.jpg|Reverso dos 5 francos do festival de tiro de Stans, Nidwalden (1861).
Ficheiro:Schwyzrev.jpg|Reverso dos 5 francos do festival de tiro de Schwyz (1867).

## Notas 
## Véxase tamén 
### Bibliografía 
*Bénézit, E. (1939). "Bovy (J.-F.-Antoine)". *Dictionnaire des peintres, sculpteurs, dessinateurs et graveurs*. Tomo 1. Gründ, París. Páxina 722.
*Campagnolo, M. (1998). "Une monnaie pour la Suisse: Antoine Bovy ou la contribution genevoise". En *Gazette numismatique suisse*. 190. Páxinas 48-49.
*Chaponnière, O.; Durand, R. (2017). ''Antoine Bovy & le franc suisse. L'or de la Suisse. Une collection unique de documents monétaires''. Chaponnière & Firmenich. ISBN 9782940574001
*Forrer, L. (1898). "Médailles gravées par des artistes d'origine suisse". En *Revue suisse de numismatique*. Société suisse de numismatique. Vol. 8. Páxinas 295-326.
*Forrer, L. (1904). "". En *Biographical Dictionary of Medallists*. Vol. 1. Spink & Son, Londres. Páxinas 243-247.
*Henseler, M. A. (1881). *Antoine Bovyy sa vie etses principales oeuvres*. Friburgo.
* Henseler, M. A. (1883). "Antoine Boby". En *Bulletin de la Société suisse de Numismatique*. SSN. Vol. 2. Nº 2. Páxinas 24-27.
* Larousse, P. (1867) "Bovy (Antoine)". En *Grand dictionnaire universel du XIXe siècle*. Tomo II. París. Páxina 1.169.